62024TO0484_INF
Rettens kendelse (Femte Afdeling) af 26. juni 2025 –FF mod Eurojust og Europol (Sky ECC III)
(Sag T-484/24)
»Ansvar uden for kontraktforhold – samarbejde mellem medlemsstaternes politimyndigheder og andre retshåndhævende myndigheder – angivelige ulovlige behandlinger af personoplysninger – tilsidesættelse af formkrav – procesreglementets artikel 76, litra d) – ingen ikkeøkonomisk skade lidt på grund af Europol – søgsmål, der delvis er anlagt ved en ret, som åbenbart ikke har kompetence til at behandle det, delvis må afvises og delvis er åbenbart ugrundet«
1.
Procedure – søgsmål anlagt af en fysisk eller juridisk person med påstand om, at det fastslås, at retsakt udstedt af en national myndighed er utilladelig – manglende kompetence for Unionens retsinstanser – afvisning
(Art. 277 TEUF)
(jf. præmis 20)
2.
Procedure – søgsmål anlagt af en fysisk eller juridisk person med påstand om, at det fastslås, at retsakt udstedt af en national myndighed er ulovlig – Unionens retsinstanser åbenbart inkompetente – afvisning
(Art. 277 TEUF)
(jf. præmis 21)
3.
Retslig procedure – stævning – formkrav – fastlæggelse af søgsmålets genstand – kortfattet fremstilling af anbringenderne – stævning med påstand om erstatning for skade forårsaget af en af Unionens institutioner – ingen angivelse af den adfærd, der lægges til last – afvisning
(Art. 268 TEUF og 340 TEUF; Rettens procesreglement, art. 76, litra d); Europa-Parlamentets og Rådets forordning 2018/1727, art. 46, stk. 1)
(jf. præmis 31, 32 og 45)
4.
Ansvar uden for kontraktforhold – betingelser – ulovlighed – tab – årsagsforbindelse – faktisk og reelt tab – bevisbyrde – søgsmål, som ikke indeholder oplysninger, der kan godtgøre eksistensen og omfanget af en ikkeøkonomisk skade – forpligtelse for Retten til at supplere argumentationen ved i bilagene til sagsøgerens skriftlige indlæg at søge efter og identificere sådanne oplysninger eller ved at anordne fremlæggelse af dokumenter – foreligger ikke – søgsmålet forkastet i det hele
(Art. 340 TEUF; Rettens procesreglement, art. 85, stk. 1 og 2; Europa-Parlamentets og Rådets forordning 2016/794, art. 50, stk. 1)
(jf. præmis 55, 57, 58, 67, 71, 74, 78, 85 og 87)
5.
Ansvar uden for kontraktforhold – betingelser – forordning 2016/794 – ansvar for en ulovlig behandling af personoplysninger – arten af det nævnte ansvar – Europol og den pågældende medlemsstats solidariske ansvar
(Europa-Parlamentets og Rådets forordning 2016/794, 57. betragtning og art. 50, stk. 1)
(jf. præmis 83 og 84)
Konklusion
1)
Sagen afvises, idet den er anlagt ved en ret, som åbenbart ikke har kompetence til at behandle den, for så vidt som den tager sigte på, at aftalen om oprettelse af et fælles efterforskningshold vedrørende den krypterede kommunikationstjeneste »Sky ECC« erklæres »utilladelig«.
2)
Sagen afvises, for så vidt som den er rettet mod Den Europæiske Unions Agentur for Strafferetligt Samarbejde (Eurojust), og der herved nedlægges påstand om erstatning for den ikkeøkonomiske skade, som dette agentur hævdes at have forårsaget.
3)
Sagsøgte frifindes, idet sagen er åbenbart ugrundet, for så vidt som den er rettet mod Den Europæiske Unions Agentur for Retshåndhævelsessamarbejde (Europol), og der herved nedlægges påstand om erstatning for den ikkeøkonomiske skade, som dette agentur hævdes at have forårsaget.
4)
FF bærer sine egne omkostninger og betaler de omkostninger, der er afholdt af Eurojust og Europol.
5)
Kongeriget Spanien og Kongeriget Nederlandene bærer deres egne omkostninger.